ส่วนที่ 2

1. ปัจจัยความเสี่ยง

-   ปัจจัยด้านการเงิน

  นโยบายการจัดการความเสี่ยงทางด้านการเงิน

  กลุ่มบริษัทมีความเสี่ยงจากการดำเนินธุรกิจตามปกติ
  จากการเปลี่ยนแปลงอัตราดอกเบี้ยและอัตราแลกเปลี่ยนเงินตราต่างประเทศ
  และจากการไม่ปฏิบัติตามข้อกำหนดตามสัญญาของคู่สัญญา
  กลุ่มบริษัทไม่มีการถือหรือออกเครื่องมือทางการที่เป็นตราสารอนุพันธ์
  เพื่อการเก็งกำไรหรือการค้า

  การจัดการความเสี่ยงเป็นส่วนที่สำคัญของธุรกิจของกลุ่มบริษัท
  กลุ่มบริษัทมีระบบในการควบคุมให้มีความสมดุลของระดับความเสี่ยงที่ยอมรับได้
  โดยพิจารณาระหว่างต้นทุนที่เกิดจากความเสี่ยงและต้นทุนของการจัดการความเสี่ยง
  ฝ่ายบริหารได้มีการควบคุมกระบวนการการจัดการความเสี่ยงของกลุ่มบริษัทอย่างต่อเนื่องเพื่อให้มั่นใจว่ามีความสมดุลระหว่างความเสี่ยงและการควบคุมความเสี่ยง

  การบริหารจัดการทุน

  นโยบายของคณะกรรมการบริษัท คือการรักษาระดับเงินทุนให้มั่นคงเพื่อรักษานักลงทุน
  เจ้าหนี้และความเชื่อมั่นของตลาดและก่อให้เกิดการพัฒนาของธุรกิจในอนาคต
  คณะกรรมการได้มีการกำกับดูแลผลตอบแทนจากการลงทุนซึ่งบริษัทพิจารณาจากสัดส่วนของผลตอบแทนจากกิจกรรมดำเนินงานต่อส่วนของผู้ถือหุ้นรวมซึ่งไม่รวมส่วนได้เสียที่ไม่มีอำนาจควบคุม
  อีกทั้งยังกำกับดูแลระดับการจ่ายเงินปันผลให้แก่ผู้ถือหุ้นสามัญ

  ความเสี่ยงด้านอัตราดอกเบี้ย

  ความเสี่ยงด้านอัตราดอกเบี้ย หมายถึง
  ความเสี่ยงที่เกิดจากการเปลี่ยนแปลงที่จะเกิดในอนาคตของอัตราดอกเบี้ยในตลาด
  ซึ่งส่งผลกระทบต่อการดำเนินงานและกระแสเงินสดของกลุ่มบริษัท
  กลุ่มบริษัทมีความเสี่ยงด้านอัตราดอกเบี้ยที่เกิดจากเงินกู้ยืมระยะสั้นและระยะยาว
  อย่างไรก็ตามเนื่องจากอัตราดอกเบี้ยเงินกู้ยืมระยะยาวใกล้เคียงกับอัตราดอกเบี้ยในตลาด
  กลุ่มบริษัทจึงเชื่อว่าความเสี่ยงที่เกิดจากความผันผวนของอัตราดอกเบี้ยจะไม่ส่งผลกระทบอย่างมีสาระสำคัญต่อการดำเนินงานและกระแสเงินสดของกลุ่มบริษัท
  ด้วยเหตุนี้กลุ่มบริษัทจึงไม่ดำเนินการใช้เครื่องมือทางการเงินเพื่อบริหารความเสี่ยงอันเกิดจากความผันผวนของอัตราดอกเบี้ย

  ความเสี่ยงจากเงินตราต่างประเทศ

  กลุ่มบริษัท มีความเสี่ยงจากอัตราแลกเปลี่ยนเงินตราต่างประเทศ
  ซึ่งเกิดจากการซื้อสินค้าที่เป็นเงินตราต่างประเทศ
  กลุ่มบริษัทมิได้ทำสัญญาซื้อขายเงินตราต่างประเทศล่วงหน้า เพื่อป้องกันความเสี่ยงอันเกิดจาก

  อัตราแลกเปลี่ยน ณ วันที่ 31 ธันวาคม 2554
  บริษัทมีหนี้สินทางการเงินที่เป็นเงินตราต่างประเทศซึ่งมิได้ทำสัญญาซื้อขายเงินตราต่างประเทศล่วงหน้า
  เพื่อป้องกันความเสี่ยงอันเกิดจากอัตราแลกเปลี่ยนอันได้แก่เงินกู้ยืมระยะสั้นจากสถาบันการเงินและเจ้าหนี้การค้า
  เป็นจำนวนเงินทั้งสิ้น 2.89 ล้านเหรียญสหรัฐ (2010: 3.29 ล้านเหรียญสหรัฐ)

ความเสี่ยงทางด้านสินเชื่อ

  ความเสี่ยงทางด้านสินเชื่อ คือความเสี่ยงที่ลูกค้าหรือคู่สัญญาไม่สามารถชำระหนี้แก่กลุ่มบริษัท
  ตามเงื่อนไขที่ตกลงไว้เมื่อครบกำหนด

  ฝ่ายบริหารได้กำหนดนโยบายทางด้านสินเชื่อ
  เพื่อควบคุมความเสี่ยงทางด้านสินเชื่อดังกล่าวอย่างสม่ำเสมอ
  โดยการวิเคราะห์ฐานะทางการเงินของลูกค้าทุกรายที่ขอวงเงินสินเชื่อในระดับหนึ่งๆ ณ
  วันที่รายงานไม่พบว่ามีความเสี่ยงจากสินเชื่อที่เป็นสาระสำคัญ
  ความเสี่ยงสูงสุดทางด้านสินเชื่อแสดงไว้ในราคาตามบัญชีของสินทรัพย์ทางการเงินแต่ละรายการในงบดุล
  อย่างไรก็ตามเนื่องจากกลุ่มบริษัทมีฐานลูกค้าจำนวนมาก
  ฝ่ายบริหารไม่ได้คาดว่าจะเกิดผลเสียหายที่มีสาระสำคัญจากการเก็บหนี้ไม่ได้

  การบริหารสินค้าคงคลัง

  บริษัทฯ ดำเนินธุรกิจในการ จำหน่าย,ให้เช่าและบริการ เกี่ยวกับเครื่องถ่ายเอกสารมัลติฟังก์ชั่น
  ซึ่งจำเป็นต้องมีสินค้าไว้บริการให้กับลูกค้าอย่างเพียงพอ ดังนั้น บริษัทฯ
  จึงมีความเสี่ยงจากการบริหารสินค้าคงคลังซึ่งเกิดจากการล้าสมัย บริษัทฯ
  จึงมีนโยบายตั้งค่าเผื่อสินค้าล้าสมัย 100% สำหรับสินค้าแต่ละประเภทที่ไม่เคลื่อนไหวตั้งแต่ 1
  ปีขึ้นไป ดังมีรายละเอียดต่อไปนี้

หน่วย : ล้านบาท

  -------------------- ----------- ------ ---------- ------ ---------- ------
  รายการ               ปี 2554             ปี 2553            ปี 2552     

                       จำนวนเงิน    %      จำนวนเงิน   %      จำนวนเงิน   %

  สินค้าสำเร็จรูป          64.72       95%    73.64      98%    66.14      98%

  สินค้าระหว่างทาง        11.93       17%    8.43       12%    12.13      18%

  หัก ค่าเผื่อสินค้าล้าสมัย    (8.32)      -12%   (7.20)     -10%   (10.53)    -16%

  สินค้าคงเหลือ - สุทธิ     68.33       100%   74.87      100%   67.74      100%
  -------------------- ----------- ------ ---------- ------ ---------- ------

-   ปัจจัยด้านการดำเนินธุรกิจ

  จากการที่บริษัทเป็นผู้จัดจำหน่ายเครื่องถ่ายเอกสาร รวมทั้งอุปกรณ์อะไหล่และวัสดุสิ้นเปลือง
  ภายใต้เครื่อง

  หมายการค้าของ Konica แต่เพียงผู้เดียวในประเทศ และด้วยความสัมพันธ์อันดีกับ Konica
  บริษัทจึงมีการต่อ

  สัญญาเรื่อยมาเป็นระยะเวลากว่า 20 ปี ต่อมาเมื่อทาง Konica Corporation Co., Ltd.
  และ Minolta Co., Ltd.

  ซึ่งเป็นผู้ผลิตเครื่องถ่ายเอกสารในประเทศญี่ปุ่นได้ควบรวมกันและจดทะเบียนใหม่ภายใต้ชื่อ
  Konica Minolta

  Business Technologies Inc. (KMBT) และบริษัท ได้บรรลุข้อตกลงกับ KMBT
  และยังคงได้รับการแต่งตั้ง

  เป็นผู้จัดจำหน่าย (Distributor) เครื่องถ่ายเอกสา ร ยี่ห้อ โคนิก้า มินอลต้า
  อุปกรณ์อะไหล่และวัสดุสิ้นเปลือง

  แต่ผู้เดียวในประเทศไทย ภายใต้ชื่อเครื่องหมายการค้า โคนิก้า มินอลต้า
  สำหรับธุรกิจการให้บริการด้านเครื่อง

  ถ่ายเอกสารไม่ได้เพียงแต่ครอบคลุมการขายและให้เช่าสินค้าเท่านั้น
  แต่ยังครอบคลุมถึงการบริการ เพื่อรักษา

  และขยายฐานลูกค้าเท่านั้น ยังต้องอาศัยความชำนาญความเข้าใจเป็นอย่างดีในธุรกิจ
  พร้อมกับประสบการณ์

  เป็นพิเศษ บริษัทได้สั่งสมประสบการณ์ในธุรกิจนี้มายาวนานกว่า 20 ปี
  มีความพร้อมและความชำนาญในการ

  ให้บริการข้างต้นเป็นอย่างดี

  ที่ผ่านมา KMBT มีระบบส่งเสริมการขายและบริการ โดยตั้งศูนย์ฝึกอบรมและสร้างระบบ Web
  ให้ความสะดวกต่อการเสริมทักษะต่างๆ ให้เแก่บริษัท โดยมีความร่วมมือกับบริษัทฯ
  เพื่อเพิ่มส่วนแบ่งการตลาดให้สูงขึ้น